
PATVIRTINTA
Lietuvos Respublikos Seimo 
2019 m.                         d.
nutarimu Nr.            


VALSTYBĖS ĮMONĖS IGNALINOS ATOMINĖS ELEKTRINĖS EKSPLOATAVIMO NUTRAUKIMO FONDO 2018 M. METINIŲ ATASKAITŲ RINKINYS


I dalis
Valstybės įmonės Ignalinos atominės elektrinės eksploatavimo nutraukimo fondo lėšų sąmatos vykdymo ataskaita už metus, pasibaigusius 2018 m. gruodžio 31 d.

II dalis
Aiškinamasis raštas prie Valstybės įmonės Ignalinos atominės elektrinės eksploatavimo nutraukimo fondo lėšų sąmatos vykdymo ataskaitos už metus, pasibaigusius 2018 m. gruodžio 
31 d.

III dalis
Valstybės įmonės Ignalinos atominės elektrinės eksploatavimo nutraukimo fondo finansinių ataskaitų už metus, pasibaigusius 2018 m. gruodžio 31 d., rinkinys:
1. Finansinės būklės ataskaita pagal 2018 m. gruodžio 31 d. duomenis;
2. Veiklos rezultatų ataskaita pagal 2018 m. gruodžio 31 d. duomenis;
3. Pinigų srautų ataskaita pagal 2018 m. gruodžio 31 d. duomenis;
4. Grynojo turto pokyčio ataskaita pagal 2018 m. gruodžio 31 d. duomenis;
5. Finansinių ataskaitų aiškinamasis raštas.

	I dalis
VALSTYBĖS ĮMONĖS IGNALINOS ATOMINĖS ELEKTRINĖS
EKSPLOATAVIMO NUTRAUKIMO FONDO LĖŠŲ SĄMATOS VYKDYMO
ATASKAITA UŽ METUS, PASIBAIGUSIUS 2018 M. GRUODŽIO 31 D.


	

	

	
	
	
	
	
	                               Eur

	Eil. Nr.
	Straipsnio pavadinimas
	Ataskaitinio laikotarpio Fondo lėšų sąmata
	Ataskaitinio laikotarpio Fondo lėšų sąmatos vykdymas 
	Praėjusio ataskaitinio laikotarpio Fondo lėšų sąmata 
	Praėjusio ataskaitinio laikotarpio Fondo lėšų sąmatos vykdymas

	1
	2
	3
	4
	5
	6

	I.
	Lėšų likutis ataskaitinio laikotarpio pradžioje
	430 000,00
	372 612,44
	2 154 000,00
	2 212 428,58

	 
	Iš jo:
	 
	 
	 
	 

	I.1.
	Pinigai ir pinigų ekvivalentai
	 
	372 612,44
	 
	2 212 428,58

	I.2.
	Finansinis turtas
	 
	 
	 
	

	II.
	ĮPLAUKOS
	2 570 000,00
	1 992 418,13
	2 500 000,00
	1 883 604,56

	II.1.
	Užsienio šalių, tarptautinių organizacijų ir finansinių institucijų bei Lietuvos Respublikos juridinių ir fizinių asmenų savanoriški tiksliniai įnašai
	 
	 
	 
	 

	II.2.
	Lėšos, gautos už valstybės įmonės Ignalinos atominės elektrinės parduotą turtą
	2 570 000,00
	1 866 474,30
	2 500 000,00
	1 856 432,52

	II.3.
	Valstybės įmonės Ignalinos atominės elektrinės eksploatavimo nutraukimo fondo lėšų palūkanos
	 
	 
	 
	 

	II.4.
	Palūkanos už Lietuvos Respublikos Vyriausybės vertybinius popierius
	 
	 
	
	

	II.5.
	Kitos lėšos*
	 
	125 943,83
	 
	27 172,04

	III.
	IŠLAIDOS
	3 000 000,00
	2 356 386,74
	4 654 000,00
	3 723 420,70

	III.1.
	Valstybės įmonės Ignalinos atominės elektrinės eksploatavimo nutraukimo techniniams projektams įgyvendinti
	219 000,00
	191 442,00
	673 000,00
	198 161,57

	III.2.
	Valstybės įmonės Ignalinos atominės elektrinės sustabdytų blokų priežiūrai ir fizinei saugai užtikrinti
	2 704 000,00
	2 099 110,09
	3 156 000,00
	2 708 105,86

	III.3.
	Neigiamiems socialiniams ir ekonominiams valstybės įmonės Ignalinos atominės elektrinės eksploatavimo nutraukimo padariniams Lietuvos Respublikos Ignalinos atominės elektrinės regione sušvelninti
	
	
	740 000,00
	739 950,76

	III.4.
	Valstybės įmonės Ignalinos atominės elektrinės radioaktyviosioms atliekoms, įskaitant panaudotą branduolinį kurą, tvarkyti, saugoti ir laidoti
	
	 
	
	

	III.5.
	Valstybės įmonės Ignalinos atominės elektrinės eksploatavimo nutraukimo fondo administravimo išlaidoms padengti
	70 000,00
	61 458,18
	79 000,00
	72 513,34

	III.6.
	Kitos išlaidos**
	7 000,00
	4 376,47
	6 000,00
	4 689,17

	IV.
	Lėšų likutis ataskaitinio laikotarpio pabaigoje
	0,00
	8 643,83
	0,00
	372 612,44

	 
	Iš jo:
	 
	 
	 
	 

	IV.1.
	Pinigai ir pinigų ekvivalentai
	 
	8 643,83
	 
	372 612,44

	IV.2.
	Finansinis turtas
	 
	 
	 
	 

	* Priemonių vykdytojų grąžintos nepanaudotos arba netinkamai panaudotos praeitų metų Valstybės įmonės Ignalinos atominės elektrinės eksploatavimo nutraukimo fondo lėšos, Lietuvos Respublikos Vyriausybės vertybinių popierių nominalios vertės ir pirkimo kainos skirtumas ir kitos lėšos.
** Mokėjimo pavedimų užsienio valiuta išlaidos, komisinis mokestis Lietuvos Respublikos Vyriausybės vertybiniams popieriams įsigyti ir saugoti, valiutos keitimo paslaugų išlaidos, Lietuvos Respublikos Vyriausybės vertybinių popierių nominalios vertės ir pirkimo kainos skirtumas, palūkanų išlaidos ir kitos išlaidos.




	

	

	

	

	Ministerijos kancleris                                                                                                                                         Ramūnas Dilba

	(Įstaigos vadovas arba jo įgaliotas                                                        (Parašas)                                              (Vardas, pavardė)
administracijos vadovas) 

	
	
	
	
	
	

	Buhalterinės apskaitos departamento pogrupio vadovė                                                                                     Aistė Galiauskienė

	(Vyriausiasis buhalteris (buhalteris))                                                    (Parašas)                                              (Vardas, pavardė)



II dalis
AIŠKINAMASIS RAŠTAS 
PRIE VALSTYBĖS ĮMONĖS IGNALINOS ATOMINĖS ELEKTRINĖS EKSPLOATAVIMO NUTRAUKIMO FONDO LĖŠŲ SĄMATOS VYKDYMO ATASKAITOS UŽ METUS, PASIBAIGUSIUS 2018 M. GRUODŽIO 31 D.

Valstybės įmonės Ignalinos atominės elektrinės eksploatavimo nutraukimo fondas (toliau – Fondas) yra valstybės išteklių fondas, įsteigtas Lietuvos Respublikos valstybės įmonės Ignalinos atominės elektrinės eksploatavimo nutraukimo fondo įstatymu. Fondo steigėja yra Lietuvos Respublikos Vyriausybė, Fondo valdytoja – Lietuvos Respublikos energetikos ministerija, Fondo administratorė – valstybės įmonė Energetikos agentūra (toliau – VĮ Energetikos agentūra).
Fondo lėšas sudaro:	
1) užsienio šalių, tarptautinių organizacijų bei finansų institucijų ir Lietuvos Respublikos juridinių bei fizinių asmenų savanoriški tiksliniai įnašai;
2) lėšos, gautos už Ignalinos atominės elektrinės (toliau – Ignalinos AE) parduotą turtą;
3) lėšos, gautos už laikinai investuotas Fondo lėšas;
4) kitos teisėtai įgytos lėšos.
	Fondo tikslas – kaupti ir naudoti lėšas šiems poreikiams finansuoti:
1) Ignalinos AE eksploatavimo nutraukimo techniniams projektams;
2) Ignalinos AE sustabdytų blokų priežiūrai ir fizinei saugai užtikrinti;
3) neigiamiems socialiniams ir ekonominiams Ignalinos AE eksploatavimo nutraukimo padariniams Lietuvos Respublikos Ignalinos AE regione sušvelninti – Lietuvos Respublikos valstybės įmonės Ignalinos atominės elektrinės darbuotojų papildomų užimtumo ir socialinių garantijų įstatymo nuostatoms įgyvendinti, teisės aktų nustatyta tvarka Ignalinos AE regiono gyventojams daliai elektros energijos kainos kompensuoti ir kitoms Lietuvos Respublikos Vyriausybės patvirtintoms priemonėms;
4) Ignalinos AE radioaktyviosioms atliekoms, įskaitant panaudotą branduolinį kurą, tvarkyti, saugoti, laidoti ir jų kapinynų institucinei priežiūrai vykdyti;
5) branduolinei žalai atlyginti;
6) Fondo administravimo išlaidoms padengti.
Fondo lėšų skyrimo, administravimo, laikymo ir naudojimo tvarką nustato Fondo nuostatai, patvirtinti Lietuvos Respublikos Vyriausybės 2002 m. balandžio 17 d. nutarimu Nr. 536 „Dėl Valstybės įmonės Ignalinos atominės elektrinės eksploatavimo nutraukimo fondo nuostatų patvirtinimo“.
	Fondo lėšos Ignalinos atominės elektrinės eksploatavimo nutraukimo tarpinstituciniame veiklos plane, patvirtintame Lietuvos Respublikos Vyriausybės 2015 m. vasario 9 d. nutarimu 
Nr. 137 „Dėl Ignalinos atominės elektrinės eksploatavimo nutraukimo tarpinstitucinio veiklos plano patvirtinimo“ (toliau – Ignalinos atominės elektrinės eksploatavimo nutraukimo tarpinstitucinis veiklos planas), nustatytoms priemonėms finansuoti skiriamos vadovaujantis Lietuvos Respublikos Seimo patvirtinta atitinkamų metų Fondo lėšų sąmata. Sprendimą dėl Fondo lėšų skyrimo Ignalinos atominės elektrinės eksploatavimo nutraukimo tarpinstitucinio veiklos plano priemonėms finansuoti priima Fondo valdytojas, atsižvelgdamas į Fondo tarybos rekomendacijas. Fondo taryba yra Fondo valdytojo patariamasis organas, kurio asmeninę sudėtį tvirtina Fondo valdytojas ir kurio pirmininkas yra Lietuvos Respublikos energetikos ministerijos atstovas.
[bookmark: _GoBack]	Vadovaujantis Lietuvos Respublikos Vyriausybės 2018 m. gegužės 23 d. nutarimu Nr. 488 „Dėl centralizuoto viešojo sektoriaus subjektų buhalterinės apskaitos organizavimo tvarkos aprašo patvirtinimo“ ir 2018 m. birželio 25 d. Lietuvos Respublikos energetikos ministerijos ir Nacionalinio bendrųjų funkcijų centro (toliau – NBFC) pasirašyta buhalterinės apskaitos organizavimo sutartimi Nr. CFAS-62/8-55, nuo 2018 m. liepos 3 d. Fondo buhalterinės apskaitos tvarkymo funkcijas centralizuotai atlieka šiam tikslui įsteigtas NBFC. NBFC Fondo lėšų apskaitą tvarko vadovaudamasis apskaitą ir atskaitomybę reglamentuojančiais teisės aktais. Lietuvos Respublikos finansų ministerija tvarko Fondo lėšų įplaukų ir išmokų apskaitą Lietuvos Respublikos finansų ministerijos nustatyta tvarka. 	
	Fondo lėšos kaupiamos atskiroje Lietuvos Respublikos valstybės iždo sąskaitoje, atidarytoje Lietuvos Respublikos finansų ministerijos Lietuvos banke.
	Fondas likviduojamas Fondo steigėjo sprendimu užbaigus Ignalinos AE eksploatavimo nutraukimo darbus, padėjus radioaktyviąsias atliekas į atliekynus ir užtikrinus uždarytų atliekynų institucinės priežiūros finansavimą.
	Fondo lėšų sąmatos vykdymo ataskaita už metus, pasibaigusius 2018 m. gruodžio 31 d. (toliau – ataskaita), parengta pagal Lietuvos Respublikos finansų ministerijos pateiktus Fondo duomenis, Fondo lėšų gavėjų pateiktas metines Fondo lėšų panaudojimo ataskaitas ir atsižvelgiant į 2018 metų valstybės įmonės Ignalinos atominės elektrinės eksploatavimo nutraukimo fondo lėšų sąmatą, patvirtintą Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymu.
Sudarant 2018 metų Fondo lėšų sąmatos vykdymo ataskaitą, vadovautasi Lietuvos Respublikos viešojo sektoriaus atskaitomybės įstatymu, Lietuvos Respublikos finansų ministro įsakymu patvirtintomis Išteklių fondų biudžeto vykdymo ataskaitų rinkinio sudarymo taisyklėmis, Lietuvos Respublikos energetikos ministro įsakymu patvirtintomis Valstybės įmonės Ignalinos atominės elektrinės eksploatavimo nutraukimo fondo nuostatų įgyvendinimo taisyklėmis, pinigų ir palyginamumo principais. Fondo lėšų sąmatos vykdymo ataskaitos duomenys pateikti eurais ir centais.
2018 metų Fondo lėšų sąmatos vykdymo ataskaitose rodomos pinigų, gautų ir išmokėtų per ataskaitinius metus, sumos, įvertinus užbaigiamųjų apyvartų, kai Fondo lėšų gavėjai išmoka ir grąžina į Fondo sąskaitą nepanaudotas metinio ataskaitinio laikotarpio Fondo lėšas, įskaitant Fondo lėšų gavėjų atsikaitomosiose sąskaitose sukauptas ir pervestas palūkanas, iki kitų metų sausio 15 dienos, poveikį. Per ataskaitinius metus ir ataskaitiniams metams pasibaigus iki Fondo užbaigiamųjų apyvartų laikotarpio pabaigos, t. y. iki kitų metų sausio 15 dienos, į Fondo sąskaitą grąžintos nepanaudotos ataskaitinio laikotarpio lėšos mažina Fondo išlaidas, o grąžintos (po sausio 15 dienos) praėjusio ataskaitinio laikotarpio nepanaudotos lėšos didina metinio ataskaitinio laikotarpio Fondo įplaukas.
2017 m. gruodžio 31 d. Fondo lėšų likutį, įvertinus užbaigiamųjų apyvartų, kai į Fondo sąskaitą grąžinamos nepanaudotos 2017 m. laikotarpio lėšos – 15 728,20 euro iki 2018 m. sausio 15 d., poveikį, sudarė 356 884,24 euro. 
Nepanaudotų 2017 metais Fondo lėšų, kurios grąžintos iki 2018 m. sausio 15 d., detalizavimas:

	Priemonės vykdytojas / Fondo administratorius
	Suma,
Eur, ct

	VĮ Ignalinos AE
	10 972,20

	VĮ Radioaktyviųjų atliekų tvarkymo agentūra
	2 814,30

	VĮ Ignalinos AE (pervesti delspinigiai)
	1 941,70

	Iš viso:
	15 728,20



2018 metais Fondo įplaukas sudarė 1 992 418,13 euro, iš šios sumos:
1. Lėšos, gautos už VĮ Ignalinos AE parduotą turtą, – 1 866 474,30 euro.
2. Kitos lėšos – 125 943,83 euro, iš jų:
2.1. priemonių vykdytojų grąžintos nepanaudotos ankstesnių metų Fondo lėšos – 
120 581,45 euro;
2.2. priemonių vykdytojų grąžintos netinkamai panaudotos ankstesnių metų Fondo lėšos – 5 362,38 euro.
2018 metais Fondo išlaidas sudarė 2 356 386,74 euro, iš šios sumos:
1. VĮ Ignalinos AE eksploatavimo nutraukimo techniniams projektams įgyvendinti – 
191 442,00 euro.
2. VĮ Ignalinos AE sustabdytų blokų priežiūrai ir fizinei saugai užtikrinti – 
2 099 110,09 euro.
3. VĮ Ignalinos AE eksploatavimo nutraukimo fondui administruoti – 61 458,18 euro.
4. Kitos išlaidos – 4 376,47 euro, iš jų:
4.1. banko paslaugų išlaidos – 1,6 euro;
4.2. neigiamos palūkanos už sąskaitos likučius – 4 374,87 euro.
Nuo 2014 m. birželio 11 d. Europos centriniam bankui sumažinus palūkanų normą už naudojimąsi indėlių galimybe nuo 0,01 proc. iki -0,1 proc., Lietuvos bankas pradėjo taikyti neigiamą palūkanų normą už valstybės išteklių fondų banko sąskaitų likučius. Per 2018 metus neigiamos palūkanos (kitos išlaidos) už Fondo sąskaitos likučius sudarė 4 374,87 euro.
	2018 m. gruodžio 31 d. Fondo lėšų likutį, įvertinus užbaigiamųjų apyvartų, kai į Fondo sąskaitą grąžinamos nepanaudotos 2018 metų laikotarpio lėšos, įskaitant Fondo lėšų gavėjų atsiskaitomosiose sąskaitose sukauptas ir pervestas palūkanas bei delspinigius iki 2018 m. sausio 15 d., poveikį, sudarė 8 643,83 euro. 	Informacija apie Fondo lėšų panaudojimą 2018 metais pagal 2018 metų Fondo lėšų sąmatos, patvirtintos Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymu, punktus ir pastabos apie priemonių įgyvendinimą pateikiamos lentelėje:
	Fondo lėšų sąmatos punktas
	Planuotos Fondo išlaidos,
Eur
	Patirtos Fondo išlaidos,
Eur
	Procentinis įvykdymas, %
	Pastabos

	3.1.
	219 000,00
	191 442,00
	87
	Kadangi VĮ Ignalinos AE numatytas terminas statinių griovimo leidimui gauti atidėtas dėl poreikio atlikti papildomus geologinius tyrimus, o  užsitęsus projekto B19/2 viešinimo procedūroms nusikėlė šio projekto susisiekimo komunikacijų ir inžinerinių tinklų statybą leidžiančio dokumento gavimo data, VĮ Ignalinos AE priemonėms vykdyti panaudotos ne visos suplanuotos lėšos.
Dėl VĮ Radioaktyviųjų atliekų tvarkymo agentūros reorganizavimo buvo panaudota mažiau lėšų (darbo užmokesčiui ir socialiniam draudimui, ryšių, kvalifikacijos kėlimo, transporto ir kt. išlaidoms) negu planuota.

	3.2.
	2 704 000,00
	2 099 110,09
	78
	VĮ Ignalinos AE priemonėms įgyvendinti buvo panaudota mažiau Fondo lėšų nei planuota, kadangi per ataskaitinius metus paslaugų ir prekių pirkimai buvo vykdomi pagal poreikį mažesne apimtimi arba pasirašytų sutarčių suma buvo mažesnė negu planuota, patirta mažiau negu planuota remonto ir priežiūros išlaidų.

	3.3.
	70 000,00
	61 458,18
	89
	VĮ Energetikos agentūros darbo užmokesčio sąnaudos buvo mažesnės nei planuota, išlaidų prekėms ir paslaugoms taip pat buvo patirta mažiau nei planuota.


Lietuvos Respublikos finansų ministro 2014 m. gruodžio 16 d. įsakymo Nr. 1K-461 „Dėl Išteklių fondų biudžeto vykdymo ataskaitų rinkinio sudarymo taisyklių patvirtinimo“ (toliau – Taisyklės) nuostatose nurodyta, kad išteklių fondų biudžeto vykdymo ataskaitų duomenys turi būti palyginami su finansinių ataskaitų duomenimis, kad lėšų likutis išteklių fondų lėšų sąmatos vykdymo ataskaitoje turi būti lygus pinigų ir pinigų ekvivalentų likučio ir finansinio turto, o fondų įplaukos ir išlaidos lėšų sąmatos vykdymo ataskaitoje turi sietis su pinigų srautų ataskaitoje pateiktais duomenimis. Jei negalima nustatyti tiesioginės šiose ataskaitose pateiktos informacijos sąsajos, ataskaitų duomenų skirtumai pateikiami aiškinamajame rašte.
Valstybės įmonės Ignalinos atominės elektrinės eksploatavimo nutraukimo fondo lėšų sąmatos vykdymo ataskaitos už metus, pasibaigusius 2018 m. gruodžio 31 d., duomenys nesutampa ir negali (neturi) sutapti su pinigų srautų ataskaitos pagal 2018 m. gruodžio 31 d. duomenimis, kadangi šių ataskaitų sudarymo tikslai, forma ir struktūra yra skirtingi. Pinigų srautų ataskaitos tikslas – pateikti informaciją apie išteklių fondų per ataskaitinį laikotarpį gautus ir išleistus pinigus ir pateikti duomenis apie pinigų panaudojimą išteklių fondų pagrindinėje, investicinėje ir finansinėje veikloje. Išteklių fondo lėšų sąmatos vykdymo ataskaitos pagrindinis tikslas – parodyti pajamų rūšis, lėšų šaltinius, išlaidų dydį, pateikti informaciją apie lėšų paskirstymą ir panaudojimą pagal konkrečias išteklių fondo galimas išlaidų grupes. Fondo lėšų likutis ataskaitinio laikotarpio pradžioje ir pabaigoje nurodytas sąmatos vykdymo ataskaitoje taip pat nesutampa, kadangi pinigų srautų ir finansinės būklės ataskaitose pinigų likutis rodomas gruodžio 31 dienai, t. y. nėra vertinamos užbaigiamosios apyvartos iki sausio 15 dienos, ir į pinigų lėšų likutį neįeina finansinio turto suma.
Praėjusio ataskaitinio laikotarpio pradžioje pinigų ir pinigų ekvivalentų likutis pinigų srautų ir finansinės būklės ataskaitose yra 2 012 679,48 euro, o Fondo lėšų sąmatos vykdymo ataskaitoje parodyta – 2 212 428,58 euro; skirtumas (199 749,10 euro) susidaro dėl to, kad 
2017 metais nepanaudotos (199 749,10 euro) Fondo lėšos, priemonių ir pavedimų vykdytojų pervestos į valstybės iždo sąskaitą iki 2017 m. sausio 15 d.
Praėjusio ataskaitinio laikotarpio pabaigoje ir ataskaitinio laikotarpio pradžioje pinigų ir pinigų ekvivalentų likutis pinigų srautų ir finansinės būklės ataskaitose yra 356 884,24 euro, o Fondo lėšų sąmatos vykdymo ataskaitoje nurodyta – 372 612,44 euro; skirtumas 
(15 728,20 euro) susidaro dėl to, kad 2017 metais nepanaudotos (15 728,20 euro) Fondo lėšos ir delspinigiai priemonių ir pavedimų vykdytojų pervestos į valstybės iždo sąskaitą iki 2018 m. sausio 15 d. 
Ataskaitinio laikotarpio pabaigoje pinigų ir pinigų ekvivalentų likutis pinigų srautų ir finansinės būklės ataskaitose (8 643,83 euro) ir Fondo lėšų sąmatos vykdymo ataskaitoje sutampa, nes 2018 m. nepanaudotos Fondo lėšos ir delspinigiai priemonių ir pavedimų vykdytojų pervesti į valstybės iždo sąskaitą iki 2018 m. gruodžio 31 dienos.
Ataskaitinio laikotarpio pinigų srautų ataskaitoje nurodytos įplaukos – 
2 016 288,15 euro, o Fondo lėšų sąmatos vykdymo ataskaitoje – 1 992 418,13 euro; skirtumas 
(23 870,02 euro) susidaro dėl to, kad į Fondo lėšų sąmatos vykdymo ataskaitą neįeina 2017 m. nepanaudotos (15 728,20 euro) Fondo lėšos, Fondo lėšų gavėjų grąžintos į valstybės iždo sąskaitą iki 2018 m. sausio 15 d., 2018 metais nepanaudotos (8 141,82 euro) Fondo lėšos grąžintos į valstybės iždo sąskaitą ataskaitiniais metais, tačiau į Fondo lėšų sąmatos vykdymo ataskaitos įplaukas įeina. 
	Ataskaitinio laikotarpio pinigų srautų ataskaitoje parodytos pervestos lėšos ir išmokos – 2 364 528,56 euro, o Fondo lėšų sąmatos vykdymo ataskaitoje išlaidos – 2 356 386,74 euro; skirtumas (8 141,82 euro) susidaro dėl to, kad Fondo lėšų sąmatos vykdymo ataskaitoje neparodytos 2018 metų nepanaudotos (8 141,82 euro) Fondo lėšos, grąžintos į valstybės iždo sąskaitą ataskaitiniais metais, o pinigų srautų ataskaitoje parodyta, kiek iš viso 2018 metais buvo pervesta lėšų Fondo lėšų gavėjams ir sumokėta palūkanų. 
	Ataskaitinio laikotarpio Fondo įplaukos (1 992 418,13 euro), palyginti su praėjusio laikotarpio įplaukomis (1 883 604,56 euro), padidėjo 108 813,57 euro, nes 2018 metais priemonių vykdytojai mažiau grąžino nepanaudotų arba netinkamai panaudotų praeitų metų Fondo lėšų. 
Ataskaitinio laikotarpio Fondo išlaidos (2 356 386,74 eurų), palyginti su praėjusio laikotarpio išlaidomis (3 723 420,70 euro), sumažėjo 1 367 033,96 euro. Fondo išlaidų mažėjimą lėmė kelios priežastys. Fondo lėšos baigiasi, 2018 metų pradžioje Fondo lėšų likutis, palyginti su 2017 metų pradžia, buvo mažesnis, tad ir Fondo išlaidų buvo suplanuota mažiau. Be to, 
2017 metais buvo skirta Fondo lėšų neigiamiems socialiniams ir ekonominiams Ignalinos atominės elektrinės eksploatavimo nutraukimo padariniams Ignalinos atominės elektrinės regione sušvelninti (10 procentų elektros tarifo lengvatai už metus kompensuoti), o 2018 m. Fondo sąmatoje tokia priemonė nebuvo numatyta.

________________________

III dalis


VALSTYBĖS ĮMONĖS IGNALINOS ATOMINĖS ELEKTRINĖS EKSPLOATAVIMO NUTRAUKIMO FONDO FINANSINIŲ ATASKAITŲ UŽ METUS, PASIBAIGUSIUS 2018 M. GRUODŽIO 31 D., RINKINYS:

1. Finansinės būklės ataskaita pagal 2018 m. gruodžio 31 d. duomenis;
2. Veiklos rezultatų ataskaita pagal 2018 m. gruodžio 31 d. duomenis;
3. Pinigų srautų ataskaita pagal 2018 m. gruodžio 31 d. duomenis;
4. Grynojo turto pokyčio ataskaita pagal 2018 m. gruodžio 31 d. duomenis;
5. Finansinių ataskaitų aiškinamasis raštas.

